KLASA: 007-03/23-07/03

URBROJ: 2182-1-49-08/1-23-1

Šibenik, 15. ožujka 2023.

 **ČLANOVIMA UPRAVNOG VIJEĆA JU "NP KRKA”**

 **RAVNATELJICI JU "NP KRKA”**

 **STRUČNOJ VODITELJICI JU "NP KRKA”**

 **GLAVNOM ČUVARU PRIRODE JU "NP KRKA"**

**TAJNICI JU "NP KRKA"**

Temeljem članka 10. Poslovnika o radu Upravnog vijeća Javne ustanove "Nacionalni park Krka" i članka 15. Statuta Javne ustanove "Nacionalni park Krka"

# S A Z I V A M

# 48. sjednicu Upravnog vijeća Javne ustanove "Nacionalni park Krka"

Sjednica će se održati **telefonsko-elektronskim putem** dana 17. ožujka 2023. (petak), u vremenu između 9,45 i 10,45 sati.

 Za sjednicu Upravnog vijeća predlažem sljedeći

**dnevni red**:

1. Verifikacija zapisnika sa 47. sjednice Upravnog vijeća Javne ustanove „Nacionalni park Krka“, održane 24. veljače 2023. (Klasa: 007-03/23-07/02, Urbroj: 2182-1-49-08/1-23-2);
2. Odluka o donošenju Pravilnika o izmjeni Pravilnika o plaćama i naknadama Javne ustanove „Nacionalni park Krka“ (Klasa: 120-01/17-02/03, Urbroj: 2182-1-49-08/1-23- 9);
3. Odluka o odabiru ponuditelja po otvorenom postupku javne nabave velike vrijednosti za najam autobusa za prijevoz individualnih posjetitelja (organizirani prijevoz do lokacija), objavljenom u Elektroničkom oglasniku javne nabave RH od dana 2. prosinca 2022. pod brojem objave 2022/S 0F2-0047247 Obavijest o nadmetanju;
4. Odluka o odabiru ponuditelja po otvorenom postupku javne nabave velike vrijednosti za usluge prijevoza posjetitelja brodovima na relaciji Skradin – Skradinski buk – Skradin u 2023., objavljenom u Elektroničkom oglasniku javne nabave RH od dana 16. prosinca 2022. pod brojem objave 2022/S 0F2-0049409 Obavijest o nadmetanju, Obavijesti o izmjenama ili dodatnim informacijama broj 2023/S F14-0000899 od 16. siječnja 2023. i Obavijesti o izmjenama ili dodatnim informacijama broj 2023/S F14-0003075 od 26. siječnja 2023.;
5. Odluka o dopuštenju korištenja usluga student servisa Studentskog centra Šibenik, Bana Josipa Jelačića 21, 22000 Šibenik, OIB: 6824113433 u 2023., u skladu s Financijskim planom Javne ustanove „Nacionalni park Krka“ za 2023.;
6. Odluka o izmjeni dijela Odluke o visini naknade za ulaznice za 2023. - mjesec travanj 2023.;
7. Odluka o odobrenju besplatnog ulaza u Nacionalni park „Krka“ na ulazima Skradin, Skradinski most i Lozovac, u povodu održavanja tradicionalne mise na Uskrsni ponedjeljak (Emaus), dana 10. travnja 2023., do 13 sati za sve hodočasnike;
8. Odluka o odobrenju besplatnog ulaza u Nacionalni park „Krka“ za sve kategorije individualnih posjetitelja na području cijelog Parka, u povodu obilježavanja Međunarodnog praznika rada 1. svibnja 2023. (ponedjeljak);
9. Odluka o upućivanju prijedloga Plana upravljanja područjem ekološke mreže ušće Krke i pridruženim zaštićenim područjima (PU 6077) na javnu raspravu;
10. Razno

 Predsjednica Upravnog vijeća:

 Anamarija Matak, dipl. ing. kem.